Virallinen lehti nro C 304 , 06/10/1997 s. 0038



A4-0212/97 Ehdotus neuvoston päätökseksi poikkeuksellisen rahoitustuen myöntämisestä Armenialle, Georgialle ja mahdollisesti Tadzikistanille (KOM(97)0024 - C4-0099/97 - 97/0028(CNS)) Ehdotus hyväksyttiin seuraavin tarkistuksin: (Tarkistus 1) Otsake >Alkuperäinen teksti> Ehdotus neuvoston päätökseksi poikkeuksellisen rahoitustuen myöntämisestä Armenialle, Georgialle ja mahdollisesti Tadzikistanille >EP:n äänestyksessä hyväksytty teksti> Ehdotus neuvoston päätökseksi poikkeuksellisen rahoitustuen myöntämisestä Armenialle ja Georgialle (Tarkistus 3) Johdanto-osan 2 kappale >Alkuperäinen teksti> Armenia ja Georgia toteuttavat merkittäviä poliittisia ja taloudellisia uudistuksia sekä pyrkivät määrätietoisesti toteuttamaan markkinatalousjärjestelmää; Tadzikistanin odotetaan ryhtyvän toteuttamaan samankaltaista vakauttamis- ja rakennemuutospolitiikkaa, >EP:n äänestyksessä hyväksytty teksti> Armenia ja Georgia toteuttavat merkittäviä poliittisia ja taloudellisia uudistuksia sekä pyrkivät määrätietoisesti toteuttamaan markkinatalousjärjestelmää, (Tarkistus 4) Johdanto-osan 8 kappale >Alkuperäinen teksti> Tadzikistan on toteuttanut vuonna 1995 ja vuoden 1996 alkupuolella merkittäviä talousarvion ja rahatalouden vakauttamistoimenpiteitä; IMF:n hallitus on hyväksynyt maalle varanto-osuusluoton toukokuussa 1996; edellyttäen, että maan sisäiset erimielisyydet ratkaistaan rauhanomaisesti, IMF ja Maailmanpankki käyvät Tadzikistanin viranomaisten kanssa lisäneuvotteluita politiikan linjasta, ja kansainvälisiltä rahoittajilta saadaan lupauksia täydentävästä rahoituksesta, IMF:n johdon odotetaan suosittelevan, että Tadzikistanin kanssa sovitaan monivuotisesta sopeutus- ja uudistusohjelmasta, jota tuetaan ESAF-ohjelmaan kuuluvilla luotto- osuusluottojärjestelyillä, jotka myönnetään valmiusluottona ja edullisin ehdoin, >EP:n äänestyksessä hyväksytty teksti> Poistetaan. (Tarkistus 5) Johdanto-osan 9 kappale >Alkuperäinen teksti> Armenia, Georgia ja Tadzikistan ovat alhaisen tulotason maita ja niiden taloudellinen ja yhteiskunnallinen tilanne on erityisen kriittinen; lisäksi nämä maat voivat saada Maailmanpankilta ja IMF:ltä lainoja erittäin edullisin ehdoin, >EP:n äänestyksessä hyväksytty teksti> Armenia ja Georgia ovat alhaisen tulotason maita ja niiden taloudellinen ja yhteiskunnallinen tilanne on erityisen kriittinen; lisäksi nämä maat voivat saada Maailmanpankilta ja IMF:ltä lainoja erittäin edullisin ehdoin, (Tarkistus 6) Johdanto-osan 11 kappale >Alkuperäinen teksti> nyt myönnettävä tuki on poikkeuksellista ja oikeutettua ainoastaan tuensaajavaltioissa tällä hetkellä vallitsevan erityisen vaikean taloudellisen ja yhteiskunnallisen tilanteen vuoksi, >EP:n äänestyksessä hyväksytty teksti> nyt myönnettävä tuki on poikkeuksellista ja oikeutettua ainoastaan tuensaajavaltioissa tällä hetkellä vallitsevan erityisen vaikean taloudellisen ja yhteiskunnallisen tilanteen vuoksi; tämän vuoksi laina- ja avustusosuuden yhdistelmä ei missään tapauksessa muodosta ennakkotapausta muulle rahoitustuelle, jota kolmansille maille tulevaisuudessa myönnetään, (Tarkistus 2) Johdanto-osan 13 a kappale (uusi) >EP:n äänestyksessä hyväksytty teksti> Euroopan parlamentti, neuvosto ja komissio ovat 6. päivänä maaliskuuta 1995 antaneet yhteisen julistuksen varainhoitoa koskevien säännösten sisällyttämisestä säädöksiin,(1) (1) EYVL C 102, 4.4.1996, s. 4 (Tarkistus 7) 1 artiklan 2 kohta >Alkuperäinen teksti> 2. Tadzikistan oikeutetaan tukeen sillä edellytyksellä, että i) Tadzikistanin viranomaiset ovat virallisesti sitoutuneet hoitamaan taloudelliset velvoitteensa täysimääräisesti yhteisölle ja ii) että IMF:n hallitus on sopinut luotto-osuusjärjestelystä Tadzikistanin kanssa. >EP:n äänestyksessä hyväksytty teksti> Poistetaan. Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston päätökseksi poikkeuksellisen rahoitustuen myöntämisestä Armenialle, Georgialle ja mahdollisesti Tadzikistanille (KOM(97)0024 - C4-0099/97 - 97/0028(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle (KOM(97)0024 - 97/0028(CNS)) ((EYVL C 95, 24.3.1997, s. 64)), - neuvoston kuultua sitä EY:n perustamissopimuksen 235 artiklan mukaisesti (C4- 0099/97), - ottaa huomioon työjärjestyksensä 58 artiklan, - ottaa huomioon taloudellisten ulkosuhteiden valiokunnan mietinnön sekä ulko- ja turvallisuusasiain sekä puolustuspolitiikan valiokunnan ja budjettivaliokunnan lausunnot (A4-0212/97); 1. Hyväksyy komission ehdotuksen parlamentin tekemin tarkistuksin; 2. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 3. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 4. Kehottaa puhemiestään välittämään tämän lausunnon neuvostolle ja komissiolle.